Die plek kan julle maar besoek. Tee, koffie (en Coke vir Johan), scones met al die toppings en muffins, was net die regte ding om ons weer reg te kry vir die pad wat voorlê.
'n Bietjie tyd is by die tonnel spandeer, niks gekoop nie, want almal het dieselfde goed. Van daar af oor die berg, die pas af en links na Graskop se rigting, verby Blyderivier Oord en by die eerste verniet uitsig punt het ons weer gestop.
My idee was om net verby die Potholes, regs af te draai op 'n grondpad wat na Pelgrimsrust toe loop. Ek wou daai pad al lankal ry, maar die tyd het teen ons getel, en ons het reguit Graskop toe gery.
Ons het darem so ent van die tente af 'n braaier gekry langs die swembad, maar dit was te koud om te swem. En toe het ons onsself verder vermaak.
Ek het 4uur wakker geword en moes dringend 'n draai gaan loop. Die mis het tipies Graskop, op die grond gelê. Stoffies was ietwat verbaas om te sien toe ek my kamera gryp om daai tyd van die oggend 'n foto te neem.
Ok nou moet ek erken dat ek baie senuagtig was na die val, en net om 'n ooreenkoms te bereik, besluit ons om eerder die teer te vat Sabie toe. Gelukkig het Johan saamgestem, anders sou ek eenvoudig moes deurdruk. En die pad vorentoe het presies dieselfde gely. Dankie vir alternatiewe roetes.
Johan het 'n Coke op die GS vasgemaak, en met die vallery en my help optel, sien hy die bottel is amper heeltemal los. Die bottel het so saamgery tot hy leeg was.
Nou ja, Sabie deur en toe op die bekende biker vriendelike R536 Hazyview toe. Dit bly darem 'n lekker pad om te ry. Daar het ons 'n versterking of 2 geneem (koffie vir ons en Coke vir Johan) voor ons deur Witrivier na Nelspruit gery het. Ons maatskappy het 'n depot daar in Waterfall en ek het gou daar vir die manne gaan groet.
Nadat ons deur die depot is, Het ons vir Gert gegroet en die Kaapse Hoop pad gevat. Mooi teerpad en nogal nie 'n aardige roete om te ry nie. By Kaapse Hoop het ons opgery tot bo by die murasie, en van daar die plekkie bietjie verken.
Net na ek die AT gekoop het, het ek en Stoffies (toe nog nie WD's nie) een aand daar gaan wou kamp. Dit was redelik rof en die staanplekke was nie mooi uitgelê nie. Toe sy dus kies dat ons daar moet oornag, was dit met 'n oop gemoed dat ons dalk nie 'n nice staanplek sou kry nie.
Wat 'n verrassing!! Die plek so "upgrade" dat ons besluit het om binnekort een naweek sommer die hele naweek daar gaan kamp. Dis 'n lekker plek om as basis te dien om die Saterdag 'n paar lekker grondpaaie te gaan ry.